OpenLLM-France/wikimedia huggingface dataset:
# Saga (prefektura)

    Artikulu hau Japoniako prefekturari buruzkoa da; beste esanahietarako, ikus «Saga (argipena)».
Saga prefektura (japonieraz: 佐賀県, Saga-ken) Japoniako Kyushu uharteko ipar-mendebaldeko prefektura bat da. Hiriburua Saga hiria da.

## Geografia

Kyushuko prefekturarik txikiena da, Uharteko ipar-mendebaldeko izkinan dago, iparraldean Genkai itsasoak (Ekialdeko Txinako itsasoan) eta Tsushimako itsasarteak eta hegoaldeak Ariake itsasoak (Japoniako itsasoan) inguratzen dutela. Kontinentetik gertu dagoenez, historikoki sarbidea izan da Japonian barrena merkataritza eta kultura hedatzeko.

## Ekonomia

Nekazaritzak, basogintzak eta kostaldeko arrantzak osatzen dute prefekturako ekonomiaren parte nagusia. Prefekturako mendebaldea ospetsua da zeramikaren eta portzelanaren produkzioagatik, batez ere Karatsu, Imari eta Arita herrietan.

## Banaketa administratiboa
### Hiriak

Hiri handienak:
* Saga (hiriburua, 239.932 biztanle)
* Karatsu (129.194 bizt.)
* Tosu (66.842 bizt.)
* Imari (57.604 bizt.)
* Takeo (50.788 bizt.)
Hiri guztiak:
| Imari Kanzaki Karatsu Kashima Ogi | Saga (hiriburua) Takeo Taku Tosu Ureshino |

### Herriak barrutika sailkatuak

| Fujitsu barrutia Tara Higashimatsuura barrutia Genkai Kanzaki barrutia Yoshinogari Kishima barrutia Kohoku Ōmachi Shiroishi | Miyaki barrutia Kamimine Kiyama Miyaki Nishimatsuura barrutia Arita |

## Ondasun nabarmenak

* Karatsuko gaztelua.
* Sagako gaztelua.
* Yūtoku Inari santutegia (Kashima).
* Yoshinogari arkeologia eremua.
* Sagako Nazioarteko Globo jaialdia.
* Imariko keramika.

## Kanpo estekak

* (Ingelesez) Official Saga prefecture homepage
* Datuak: Q160420
* Multimedia: Saga prefecture / Q160420
# Sag Harbor (New York)

Sag Harbor New York estatuko herri bat da. Suffolk konderrian kokatua dago. 2010ean 2.169 biztanle zituen, 4,67 kilometro koadrotan banatuta.

## Ikus, gainera

* Suffolk konderria

## Kanpo estekak

* Datuak: Q3087814
* Multimedia: Sag Harbor, New York / Q3087814
# San Kosme eta San Damian eliza (Antsoain)

San Kosme eta San Damian eliza Nafarroako Antsoain udalerrian dagoen eliza bat da. San Kosme eta San Damian santuei sagaratua dago.
Ez da nahastu behar udalerri berdineko eta Antsoaingo herrigune berrian dagoen eta 1996ean eraiki zen San Kosme eta San Damian parrokia modernoarekin, Erdi Aroko eliza hau Ezkaba mendiaren magalean dagoen herrigune historiko txikian baitago, errepideaz bestalde, eta herrigune berritik banandua.

## Kokalekua

Antsoaingo herrigune historikoan dago.

## Historia

XII. mendean eraikia izan zen eta barnean XVII. mendeko erretaula bat du. Oinplano laukizunena du, geroago eraikitako lau gangez babestua. Lau horma-hobik presbiterioa jarraitzen dute, eta erdi puntuko arku erromanikoez estaliak daude.

## Ikus gainera

* San Kosme eta San Damian parrokia: 1996ean eraikitako parrokia modernoa.

## Kanpo estekak

* Datuak: Q25479431
# San Kosme eta San Damian eliza (Astrain)

San Kosme eta San Damian eliza tenplu katolikoa da, Astrain herrian dagoena, Nafarroa Garaiko Zizur Zendean.

## Eraikina

Jatorrizko tenplua, XIII. mendearen hasierakoa, estilo protogotikoan egina zegoen, baina horretatik nabeko bi tarte baino ez da gelditzen. Kanoi erdiko ganga dute, gangako arkuak punta pixka bat duela. Elizari eraberritze handiak egin zizkioeten XVI. mendetik XVIII.era bitarte.
Elizako nabe bakarrak bost tarte ditu guztira, eta burualde poligonalak, berriz, hiru alde. Oinaldeko bi tarteak laburrragoak eta estuagoak dira, jatorrizko tenplukoak baitira. Hurrengoak XVI. mendekoak dira. Bosgarren tarteak bi kapera ditu aldamenetan, transeptu gisa. Tarte horiek izar-ganga dute, mentsulen gainean.
Sarbidea hegoaldean dago, hirugarren tartean. Pilareen gaineko harrizko atari batek aterpetzen du (XVIII. mendekoa). Iparraldean dorre karratu bat dago, kanpoan kontrahormak dituena eta barnean eskailera kiribil bat. Dorrea tenpluari atxikita dago, ez nabearen lehendabiziko tartearen gainean eraikita, Nafarroako herrietako elizetan ohi den bezala.
Elizaren barnealdean, iparraldeko kaperan, zehazki, Erreniegako Ama Birjinaren irudia dago, XIII. mendekoa baina oso berrituta dagoena, izen bereko ermitatik hara ekarria. Haurra Mariaren ezkerreko belaunean dago. Pareko kaperan, Pizkundeko bataiarri bat dago, XVI. mendekoa.
Erretaula nagusia XVII. mendekoa da, baina geroagoko aldaketak ditu. Lau ebangelistak eta Elizaren bi guraso ageri dira azpialdean. Lehenengo solairuan bi irudi daude, Jesusen Bihotz Guztiz Santuarena bata eta Andre Maria Birjinaren Sortze Garbiarena bestea. Goiko solairuan, besteak beste, Kosme eta Damian santuak ageri dira, tenpluaren eta erretaularen titularrak.

## Kanpo estekak

* Datuak: Q66036402
# San Kosme eta San Damian ikastetxea (Iruñea)

San Kosme eta San Damian ikastetxea, urte luzez Iruñeko San Kosme eta San Damiaren Kofradia deitua, Nafarroako Iruñea hiriburuan egoitza izan zuen ikastetxe bat izan zen.

## Historia

1496ko urtarrilaren 31an garai hartan estatu independentea zen Nafarroako Erresumako hiriburuan Joanes III.a Nafarroakoa eta Katalina I.a Nafarroakoa errege-erreginek sortu zuen. Bere sorlekua Iruñeko Santa Maria Karmengoaren komentua izan zen.
Hasiera batean Nafarroan medikuntza eta botika lanbidean jarduteko ezagutzak irakasteko ikastetxe gisa sortu zen, zehazkiago Iruñerrian, Tuterak jada mendeetan zehar bere ikastetxea izan baitzuen.

## Kanpo estekak

* Datuak: Q5777287
# San Klemente katedrala (Aarhus)

San Klemente katedrala edo Aarhuseko katedrala (danieraz Århus Domkirke) Aarhuseko eliza nagusia da. Danimarka guztiko elizarik luzeena (93 m) eta altuena (96 m) da eta 1.200 pertsonentzako aulkiak daude.

## Historia

X mendean sortu zen lehenengo herruixka vikingoa bertan eta orduan eraiki zen lehenengo egurrezko eliza. 948an Hanburgoren menpeko apezpikua zeukan eta 998an apezpikutza propioa lortu zuen. Lehenengo katedral bat eraiki zen San Nikolas patroi zuena eta ondoren bigarren bat altxatu zen 1102an San Klementeren babesean. Biak egurrezkoak ziren eta 1190an erre zen San Klementerena.
Peder Vognsen apezpikuak 1190an San Klementeren katedral berria altxatzeari ekin zion. Erromaniko estiloan eraiki zen adreilu gorriarekin eta 1.300 urtean bukatu zen haren eraikuntza. 1.330 urtean sute berri batek katedrala eta hiria kaltetu zituen eta bertan behera utzia izan zen 1449an eliza estilo gotikoan berreraikitzen hasi zen arte. Gaur egungo itxura zuen katedralaren lanak 1.500 urtean bukat ziren.
Dorrea Danimarkako altuena da eta 1931ean egin zen.

## Katedrala

Katedralaren barnealdean aipagarrienak 1470 eta 1520 urteen artean egindako margolanak dira alde batetik eta Danimarkako altxor preziatuenetarikoa kontsideratzen den 1479ko aldarea da bestetik. Bernt Notke Lübecktar eskultore eta margolariak egin zuen.
14 metroko garaiera duen beiratea ere aipatu behar da. Emanuel Vigeland norvegiarrak egin zuen 1926an.
Kanpaidorrean zortzi kanpai ditu, zaharrena XIII mende erdialdekoa eta beste bi 1496 eta 1505ekoak. Barrienak XIX mendekoak dira. 1642an tximista batek jo zuen dorrea eta batzuk kaltetuak izan ziren.
Danimarkako elizetan ohikoa da itsasontziak sabaitik zintzilik ikustea. Aarhuseko katedralean dagoena Danimarkako handiena da, 2'65 m-ko luzera eta 3'50 m-ko altuera baitu. Itsasontziaren izena Enigheden ("Batasuna") da.
Organoa 1730an egina da. Lambert Daniel Kastens izan zen egilea, garai hartan Europako organu egilerik famatuenetakoa zen bera.

## Iruditegia

* Katedralaren dorrea.
* Sarrerako atea.
* Erdi Aroko margolana.
* aldarea.
* Zintilikaturiko itsasontzia.

## Kanpo estekak

* (Danieraz)(Ingelesez) Webgune ofiziala
* Datuak: Q491260
* Multimedia: Aarhus Domkirke / Q491260
# San Kosme eta San Damian eliza (Kordobila)

San Kosme eta San Damian eliza edota Done Kosme eta Done Damian eliza Nafarroako Galar Zendeako Kordobila herri edo kontzejuan dagoen eliza bat da.

## Kokalekua

San Kosme eta San Damian kalean dago, Erreleku erretegiaren parean.

## Historia

Erdi Aroko jatorria duen eraikin erromanikoa da, XVI. mendearen amaieraldera eraldatua eta gurutzadura eta atzealdea gehitu zitzaizkion. Ondorengo mendeetan egin zitzaizkion zaharberritzeak nagusiki nabeko gangan egin ziren.
1970eko hamarkada arte bertan elizkizunak ospatzen ziren, handik aurrera Bihotz Sakratuaren eliz berrira lekualdatu ziren.

## Garraioa

Eskualdeko Hiri Garraioak line bat da:
649 Ezkirotz kalea (El Centro eraikinaren parean) :
iea 23  Kordobila — Bianako Printzea → Itaroa — OllokiGALAR (Kordobila)Ezkirotz (El Centro)IRUÑA (Iturrama)Nafarroako Unibertstiatea (Mendaur Ikastetxe Nagusia) • Ezkirotz 31 • Antso Azkarra 25 • Abejeras /12IRUÑA (2. Zabalgunea)Zaragoza 13 • Bianako Printzea 2 • Bexe Nafarroa 14 • Bexe Nafarroa 34 • Bexe Nafarroa (Apaizgaitegia)IRUÑA (Mendillorri)Sarriguren/Teilako Iturria • Sarriguren /11 • Sarriguren/MendillorriEGUESIBAR (Erripagaña)Sarriguren/AretaEGUESIBAR (Sarriguren)Olatz (Salesianos)EGUESIBAR (Olatz Txipia)Uharte (Kiroldegia)UHARTEIntxaurdia/Itaroa • Intxaurdia 1ESTERIBAR (Olloki)Zubiri (Olloki) • Asketa 3 • Esteribar 273 • Esteribar 105Ikus artikulua: 23. linea (Eskualdeko Hiri Garraioa)iea 23  Olloki — Itaroa → Bianako Printzea — KordobilaESTERIBAR (Olloki)Esteribar 105 • Esteribar/Asketa • Zubiri (Olloki)UHARTEIntxaurdia 2-4EGUESIBAR (Olatz Txipia)Uharte (Kiroldegia)EGUESIBAR (Sarriguren)Olatz (Salesianos)EGUESIBAR (Erripagaña)Sarriguren/ErromaIRUÑA (Mendillorri)Sarriguren/Erripagaña • Sarriguren 11 • Sarriguren/Teilako IturriaIRUÑA (2. Zabalgunea)Bexe Nafarroa (Apaizgaitegia) • Bexe Nafarroa /28 • Merindadeen 1-2 • Zaragoza 6-8 • Zaragoza /13IRUÑA (Iturrama)Antso Azkarra /1 • Antso Azkarra /21 • Ezkirotz 6 • Ezkirotz/Iturrama • Nafarroako Unibertstiatea (Mendaur Ikastetxe Nagusia)GALAR (Kordobila)Ezkirotz (El Centro)Ikus artikulua: 23. linea (Eskualdeko Hiri Garraioa) :

## Ikus gainera

* Nafarroako kultura ondasunak

## Kanpo estekak

* San Kosme eta San Damian eliza, Cordobilla. Galar Zendea (Gaztelaniaz)
* Datuak: Q20492664
# San Kolunba katedrala

San Kolunba katedrala Derryko alde zaharreko katedral protestante bat da. 1633an Kolunba Ionakoa misiolari irlandarraren omenez eraiki zen eta Irlandako Elizaren kultukoa da.

## Historia

Derryn izan zen lehenengo eliza Templmoren zegoen baina Bederatzi Urteko Gerran erabat suntsiturik gelditu zen. 1600an Sir Henry Docwra ingelesa lau mila soldadurekin etorri eta hiriaz jabetu zenean, honek eliza zaharraren harriak erabiliz katedral berria sortzeko agindua eman zuen. 1633an amaitu zen tenpluaren eraikuntza.

## Kanpo estekak

* (Ingelesez) Webgune ofiziala
* Datuak: Q2558810
* Multimedia: St Columb's Cathedral / Q2558810
# San Kiriako

San Kiriako, Nafarroa probintzian topa dezakegun euskal mendia da. Girgillanoko mendateko errepidetik joanda, harkaitz lirain batzuek emanen digute atentzioa. Ez da harritzekoa inguru hauetako jendeek talaia eder hori aukeratu izana San Kiriakoren omenezko ermita bat egiteko. Mendateko errepidetik, txangoa labur gertatuko zaigunez, Txapardia mendiko (706m) erpin geodesikoa ere bisita genezake bidenabar.

## Kanpo estekak

San Kiriako, http://www.euskal-herria.org/.
# San Klemente eliza (Aizpurgi)

San Klemente eliza Nabaskoze almiranterriko Aizpurgi kontzejuan Erdi Aroko kristiau eliza bat da.

## Eraikina

Harrizko eraikuntza, habearte bakarrekoa, burualdea burualde zuzena duela. Zaharberritze sakonek hasierako estalkiari eragin zioten, eta horren ordez ilargixkak zituen kanoi-ganga jarri zen. Nabearen alde banatan, kanoi-gangaz estalitako kapera bat dago. Sarrera epistolaren aldean dago, arku zorrotzeko ate oso aldatu batekin. Oinaldean dagoen kanpandorreak kanpai-horma bikoitza du goialdean.
Barrualdean, nabarmentzekoa da Ama Birjina Haurrarekin (XIV. mendea), zur polikromatuzkoa, estilo frankokotikoan. Bere garaiko koroa gordetzen du eta Semeak liburu ireki bat ezkerreko eskuan. Aldare nagusian dago, horma-hobi barroko batean (XVII. mendearen bigarren erdia), nahiko berrmargotuta.
Beste obra interesgarri bat Gurutze Gotiko Germaniar bat da (XV. mendea), zur polikromatuzkoa, ebanjelioaren aldean dagoena, brokatu-oihal baten gainean. Bere garaiko arantzazko koroa eta aurpegi lasaia dituen hiru iltzeko Kristoren irudia. Azkenik, korupean, zurez egina, nabearen lehen atalean dagoen goi-koruari dagokiona, giza irudiekin landutako mentsulak nabarmendu behar dira, azken gotikoaren tradizioaren arabera.

## Erreferentziak

* Nafarroako Entziklopedia Handia | AIZPURGI. (Noiz kontsultatua: 2022-02-01).

## Ikus gainera

* Aizpurgi
* Nabaskoze Almiranterria

## Kanpo estekak

* Datuak: Q110969648
# San Klemente eliza (Idotzin)

San Klemente eliza Ibargoiti ibarreko Idotzin kontzejuan XIV. mendeko kristiau eliza bat da, gotiko estiloan. Donejakue Bidearen baitako ondare kontsideratzen da, Aragoiko Bideak Nafarroan egiten duen etaparen parte.

## Eraikina

Parrokiaren fabrika XVI. mendean zaharberritu zuten, gangek erakusten duten bezala. Gauza bera gertatu zen parrokia-gurutze gotikoarekin, errenazimentu kutsuko makula bat aplikatu baitzitzaion. Gizakundeko Andre Mariaren ermitan Ama Birjinaren tailu bat gurtzen da, Deikundeko Andre Mariaren izenpean. Arkitektura zibilean, etxeren batek tradizio gotikoko elementuak gordetzen ditu oraindik.

## Erreferentziak

* Nafarroako Entziklopedia Handia | ARTAITZ. (Noiz kontsultatua: 2021-12-16).

## Ikus, gainera

* Idotzin
* Ibargoiti

## Kanpo estekak

* Datuak: Q110640749
# San Klemente eliza (Uzkita)

San Klemente eliza Nafarroa Garaiko Orbaibar ibarreko Leotz udalerriko Uzkita lekuan kokatutako XIII. mendeko kristiau eliza bat da.

## Eraikina

Jatorriz XIII. mende hasierako fabrika izan zen, baina gaur egun aldaketa ugari daude. Oinplanoan, habearte angeluzuzen bakarra, burualde zuzena eta goi-korua ditu oinaldean. Kanpoaldean, Erdi Aroko harlanduxkako eta harlanduzko jatorrizko hormak ikus daitezke, eta dorre trinko bat oinaldean, harrizko lauzazko teilatuarekin. Ia bere hornidura guztia desagertu egin da, baina zilargintzako piezaren bat geratzen da oraindik. Oinplano angeluzuzeneko ermita baten aurriak ere zutik daude, habearte bakarrekoa eta burualde zuzenekoa.

## Erreferentziak

* Nafarroako Entziklopedia Handia | UZKITA. (Noiz kontsultatua: 2022-02-01).

## Ikus gainera

* Uzkita
* Leotz
* Orbaibar
* Erdialdea

## Kanpo estekak

* Datuak: Q112676670
# Riccardo Muti

Riccardo Muti (Napoli, 1941eko uztailaren 28a) italiar orkestra-zuzendaria da. Napoliko Kontserbatorioan egon ondoren, Milanera joan zen orkestra-zuzendaritza ikastera Antonino Vottorekin Giuseppe Verdi kontserbatorioan. 1971n egin zen ezagun Donizettiren Don Pasquale lana zuzentzen Salzburgoko jaialdian. Hurrengo urtean, Florentzian, Rossiniren Gillermo Tell lanaren lehenengo bertsio osoa zuzendu zuen. 1973-1982 urteetan, musika-zuzendari bihurtu zen Flontziako Maggio Musicale jaialdian eta Orkestra Filarmonikoan. Garai horretan, Filadelfiako orkestrarekin lan egin zuen eta 1980tik 1992ra hango zuzendari izan zen. Riccardo Mutik arrakasta handia izan du Vienan eta Londresen, batez ere Verdiren lanekin. 1986an, Claudio Abbadoren ordezkari izendatu zuten Milango Scalan, eta hango orkestra filarmonikoaren zuzendaria izan zen urte askotan. 2010ean New Yorkeko Metropolitan operan egin zuen debuta eta Chicagoko orkestra sinfonikoaren ardura hartu zuen. Sari ugari ditu Mutik: Italiako errepublikako Meritu Ordena (1990), Frantziako Ohorezko Legioa (2010), Arte kategoriako Asturiasko Printzea Saria (2011).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q276038
* Multimedia: Riccardo Muti / Q276038
# Riccarton (Edinburgh)

Riccarton, Eskoziako Edinburgh hiriburuko auzo bat da. Nagusiki baserriez eta etxe gutxi batzuez osatua dago.

## Kanpo estekak

* Datuak: Q7322942
# Ricchi e Poveri

Ricchi e Poveri (euskaraz: "Aberatsak eta Txiroak") 1967an Genovan sortutako musika erromantikoko pop talde italiarra da.
Hainbat jaialditan parte hartu dute, hala nola San Remon non 1985ean Se m'innamoro abestiarekin irabazi zuten. 1978ko Eurovision jaialdian Questo amore abestiarekin hartu zuten parte, eta hamargarren postuan geratu ziren.
1980ko hamarkada hasierakoak dira bere arrakasta ezagunenak, nazioartean ere zabaldu zirenak. Garai horretakoak dira, Che sarà, Sarà perché ti amo, Mamma Maria, Made in Italy eta Buona Giornata.

## Kideak

* Franco Gatti, 1967tik 2016ra eta 2020ko baturan
* Angela Brambati, 1967tik
* Angelo Sotgiu, 1967tik
* Marina Occhiena, 1967tik 1981era, eta 2020koan.

## Erreferentziak

* Artikulu hau, osorik edo zatiren batean, gaztelaniazko wikipediako «Ricchi e Poveri» artikulutik itzulia izan da, 2022-02-01 data duen 141371148 bertsioa oinarritzat hartuta. Sartze-datarik ez duten erreferentziak, edo 2022-02-01 baino lehenago datatuak, jatorrizko artikulutik ekarri dira itzulpenarekin batera.
* ↑ «Hit Parade Italia - Festival di Sanremo 1971» www.hitparadeitalia.it.

## Kanpo estekak

* Datuak: Q541385
* Multimedia: Ricchi e Poveri / Q541385
# Riccia

Riccia Italiako udalerri bat da. Campobassoko probintzian kokatuta dago, Molise eskualdean. 4.814 biztanle ditu, 70,04 kilometro koadroko azaleran banatuta.

## Mugakideak

Ricciak honako udalerri hauekin egiten du muga:
Castelvetere in Val Fortore Cercemaggiore Colle Sannita Gambatesa Pietracatella Castelpagano Jelsi Tufara

## Kanpo estekak

* Datuak: Q277925
* Multimedia: Riccia (Italy) / Q277925
# Ricco (kraterra)

Ricco kraterra Ilargiko talka-krater bat da. LQ01 lau-angelukoan dago. 65,8 kilometroko diametroa du. Izena Annibale Riccòren omenez darama. Milankovic kraterrik handienaren hego-ekialdeko ertzean dago. Hego-mendebaldera diametro bat baino gutxiagora Karpinskiy dago, hego-ekialdean, berriz, Roberts.
Egitura nahiko berria da, eta ez da degradatu beste inpaktu batzuen higaduraren ondorioz. Ertzeko ezponda ondo zehaztuta dago, hego-mendebaldean izan ezik. Alboko isurialde horretan, Karpinskyren material eiektatuak ahoaren gainean jartzen dira, eta barruko zoruaren ertzeraino iristen dira. Barnealdeko gainerako paretak erorketa uniformea du leku batzuetan, eta gainalde aldapatsua eta beste batzuetan askatutako materialezko terrazak ditu. Terraza handienak ipar-mendebaldean daude, eta ertzak Milankoviceko lurzoruaren laurdena hartzen du.
Riccoren barruko lurzoruak eremu nibelatuak ditu, eta erdiko puntuaren inguruan gandorrak daude. Gailur horietatik nabarmenena erdiko puntuaren ipar-ekialdean dago. Beste gandor txikiago bat du hegoaldean, eta gandor baxu bat iparraldeko sektoreko lurrean. Era berean, behe-muino batzuk kraterraren zoruan altxatzen dira.

## Erreferentziak

* (Ingelesez) (WGPSN), IAU Working Group for Planetary System Nomenclature. (2013ko otsailaren 13a). Gazetteer of Planetary Nomenclature. 1:1 Million-Scale Maps of the Moon. Nazioarteko Astronomia Elkartea / USGS.
* (Ingelesez) Andersson, L. E.; Whitaker, E. A.,. (1982). NASA Catalogue of Lunar Nomenclature. NASA RP-1097.
* (Ingelesez) Blue, Jennifer. (25 de julio de 2007). Gazetteer of Planetary Nomenclature. USGS.
* (Ingelesez) Bussey, B.; Spudis, P.. (2004). The Clementine Atlas of the Moon. Cambridge University Press ISBN 0-521-81528-2.
* (Ingelesez) Cocks, Elijah E.; Cocks, Josiah C.. (1995). Who's Who on the Moon: A Biographical Dictionary of Lunar Nomenclature. Tudor Publishers ISBN 0-936389-27-3..
* (Ingelesez) McDowell, Jonathan. (15 de julio de 2007). Lunar Nomenclature. Jonathan's Space Report.
* (Ingelesez) Menzel, D. H.; Minnaert, M.; Levin, B.; Dollfus, A.; Bell, B.. (1971). Report on Lunar Nomenclature by The Working Group of Commission 17 of the IAU. , 136 or..
* (Ingelesez) Moore, Patrick. (2001). On the Moon. Sterling Publishing Co ISBN 0-304-35469-4.
* (Ingelesez) Price, Fred W.. (1988). The Moon Observer's Handbook. Cambridge University Press ISBN 0521335000..
* (Ingelesez) Rükl, Antonín. (1990). Atlas of the Moon. Kalmbach Books ISBN 0-913135-17-8.
* (Ingelesez) Webb, Rev. T. W.. (1962). Celestial Objects for Common Telescopes, 6ª edición revisada. Dover ISBN 0-486-20917-2.
* (Ingelesez) Whitaker, Ewen A.. (2003). Mapping and Naming the Moon. Cambridge University Press 978-0-521-54414-6.
* (Ingelesez) Wlasuk, Peter T.. (2000). Observing the Moon. Springer ISBN 1-85233-193-3.
* (Ingelesez) Lunar Impact Crater Database. Lunar and Planetary Institute (USRA).

## Kanpo estekak

* Datuak: Q7322962
* Multimedia: Ricco (lunar crater) / Q7322962
# Riccarton (Ekialdeko Ayrshire)

Riccarton, Eskoziako gaeleraz: Baile Riocair eta eskozieraz: Riccartoun, Eskoziako udalerri eta parrokia bat da, Ekialdeko Ayrshire konderrian.

## Kanpo estekak

* Datuak: Q45853
* Multimedia: Riccarton, East Ayrshire / Q45853
# Riccione

Riccione Italiako udalerri bat da. Riminiko probintzian kokatuta dago, Emilia-Romagna eskualdean. 34.400 biztanle ditu, 17,5 kilometro koadroko azaleran banatuta.

## Mugakideak

Riccionek honako udalerri hauekin egiten du muga:
Coriano Misano Adriatico Rimini

## Kanpo estekak

* Datuak: Q111888
* Multimedia: Riccione / Q111888
# Ricciotto Canudo

Ricciotto Canudo (1877ko urtarrilaren 2a - 1923ko azaroaren 10a) zinema kritiko italiarra izan zen, futurismo italiar mugimenduan kokatutakoa.
Zazpigarren artea deitu zion zinemari bere idazki teorikoan: "Zazpigarren artearen manifestoa" aldarrian.
Italian jaio arren, bere bizitza gehiena Frantzian pasatu zuen; "L'usine aux images" liburua, adibidez, Parisen argiratu zuen 1927an.

## Lanak
### Eleberriak

* La Ville sans chef. Le Monde illustré, 1910.
* Les Libérés. Mémoires d'un aliéniste, Paris, Éditions Fasquelle, 1911.
* Les Transplantés. Paris, Eugène Fasquelle.
* L'Autre Aile. Paris, Eugène Fasquelle.
* L'Escalier des sept femmes. Paris, Eugène Fasquelle.
* Croisées ouvertes sur l'âme et la chair. Paris, Frenczi et Fils, 1924.

### Poemak

* Poème du Vardar S. P. 503. La Renaissance du Livre.
* Skating Rink. Paris, Mercure de France.
* La Chanson de Vatiluck. Paris, Mercure de France.

### Gerrari buruzko lanak

* I. Jours gris et nuits rouges en Argonne (Douze fresques de l'action garibaldienne). Marseille, Éditions Hélios.
* II. Reflets du Feu, 15 visages des masses, des villes, des hommes. Paris, La Renaissance du Livre.
* III. Combats d'Orient. Dardanelles-Salonique (1915-1916). Paris, Hachette, 1917.
* Mon âme pourpre. Roman de la forêt et du fleuve l'Argonne et le Vardar. Paris, La Renaissance du Livre.

### Saiakerak

* Le Livre de la Genèse — Vision de la IXe symphonie de Beethoven. Paris, Éditions de la Plume, 1905.
* Le Livre de l'évolution — L'Homme. Psychologie musicale des civilisations. E. Sansot, 1908.
* Le Livre de la Démonstration — La Morale dans la nature. Épisynthèses.
* Manifeste des sept arts, coll. « Carré d'Art », Séguier, Paris, 1995.
* L'usine aux images, Séguier, Paris, 1995.
* Datuak: Q937817
* Multimedia: Ricciotto Canudo / Q937817
# Samtskhe-Javakheti

Samtskhe-Javakheti (georgieraz: სამცხე-ჯავახეთი) Georgiako eskualde (Mkhare) bat da. 1995an sortu zen Meskheti, Javakheti eta Tori probintzien baturarekin. 6.413 kilometro koadro ditu eta 160.504 biztanle 2014ko zentsoan. Hiriburua Akhaltsikhe da. 5 hiri, sei hiri txiki, 67 komunitate eta herri eta 268 herrixka daude eskualdean. Adjararekin egiten du muga mendebaldean, Guria eta Imeretirekin iparraldean, Xida Kartli eta Kvemo Kartlirekin ipar-ekialdean eta ekialdean eta Armenia eta Turkiarekin hegoaldean eta hego-mendebaldean.

## Kanpo estekak

* Datuak: Q19039
* Multimedia: Samtskhe-Javakheti / Q19039